# Realizačná časť

Realizačná časť Programu rozvoja obce Hrubov nadväzuje na predchádzajúce časti vo väzbe na aktivity a navrhované ukazovatele. Realizačná časť obsahuje popis úloh jednotlivých partnerov, popis inštitucionálneho a organizačného zabezpečenia, popis komunikačnej stratégie Programu rozvoja obce k jednotlivým cieľovým skupinám, systém monitorovania a hodnotenia a akčný plán s výhľadom na 2 roky.

Samotnú realizáciu Programu rozvoja obce Hrubov vykonáva obec tak ako je to uvedené v § 12 Zákona NR SR č. 539/2008 Z.z. o podpore regionálneho rozvoja. „Obec vo svojej pôsobnosti na účely podpory regionálneho rozvoja: ... b*) zabezpečuje a koordinuje vypracovanie a realizáciu programu hospodárskeho rozvoja a sociálneho rozvoja obce, pravidelne ho monitoruje a každoročne vyhodnocuje jeho plnenie, zabezpečuje súlad programu hospodárskeho rozvoja a sociálneho rozvoja obce s územnoplánovacou dokumentáciou, ak jej spracovanie vyžaduje osobitný predpis.“*

## Organizačné zabezpečenieplnenia

Úspešné zvládnutie naplnenia stanovených cieľov závisí od inštitucionálnych kapacít a organizačného zabezpečenia procesov. Navrhnuté projektové zámery a aktivity možno uskutočňovať vlastnými personálnymi kapacitami obce alebo prostredníctvom využívania externých agentúr a poradcov. Využitie externých personálnych kapacít umožní obci zrýchlenie procesu realizácie naplánovaných aktivít v rovnakom čase.

**Postup organizačného zabezpečenia** realizácie Programu rozvoja obce Hrubov – obec raz ročne získa a spracuje pripomienky partnerov, poslancov a verejnosti. V prípade zásadných pripomienok a návrhov bude uvažovať nad aktualizáciou Programu rozvoja obce v závislosti od personálnych, časových a finančných možností obce.

Odborný referent pre ekonomiku zabezpečuje **finančné riadenie** realizácie Programu rozvoja obce Hrubov v súlade so schváleným rozpočtom obce a schválenými finančnými prostriedkami z európskych investičných a štrukturálnych fondov pre roky 2014-2020 ako aj dotačnými schémami.

**Obecné zastupiteľstvo** vo vzťahu k realizácii Programu rozvoja obce Hrubov plní nasledovné úlohy:

* schvaľuje Program hospodárskeho rozvoja a sociálneho rozvoja obce
* každoročne schvaľuje vyhodnotenie jeho plnenia
* schvaľuje spolufinancovanie projektov financovaných z vlastných a doplnkových zdrojov
* v rámci hodnotenia Programu rozvoja obce schvaľuje každoročne hodnotiace a monitorovacie správy, rozhoduje o zmenách a aktualizácii programu.

**Starosta** vo vzťahu **k realizácii** Programu rozvoja obce vykonáva nasledovné činnosti:

* riadi celý proces realizácie Programu rozvoja obce,
* podpisuje uznesenia obecného zastupiteľstva vo vzťahu k Programu rozvoja obce – schválenie strategického dokumentu, schválenie aktualizácie a pod.
* vykonáva uznesenia a zastupuje obec vo vzťahu k štátnym orgánom, k právnickým a fyzickým osobám.
* vykonáva monitoring a hodnotenie Programu rozvoja obce

**Matica zodpovednosti vo vzťahu k realizácii** Programu rozvoja obce - nižšie uvedená schéma matice zodpovednosti zobrazuje rámec zodpovednosti potrebný pre efektívnu a účelnú realizáciu Programu rozvoja obce v stanovenom období.

Obrázok 1Matica zodpovednosti

*Zdroj: vlastné spracovanie*

Spoločným výstupom všetkých pracovníkov obecného úradu bude vypracovanie materiálu na rokovanie obecného zastupiteľstva – hodnotiace a monitorovacie správy za príslušný kalendárny rok vrátane návrhu akčného plánu (dvojročný cyklus). Spracovaný materiál predloží starosta obecnému zastupiteľstvu na schválenie.

## Komunikačná stratégia

Na základe minuloročných skúsenosti s realizáciou činností vyplývajúcich z PHSR, možno konštatovať, že v obci je zabezpečený plynulý tok informácií súvisiacich so zabezpečením aktivít potrebných pre realizáciu Programu rozvoja obce. Obec plánuje využiť aj v budúcnosti v rámci projektového cyklu na úrovni jednotlivých projektov služby externých subjektov (príprava projektovej dokumentácie, príslušné povolenia, proces verejného obstarávania, dodávky služieb, tovarov a stavebných prác, príprava žiadostí o doplnkové zdroje financovania).

Obec Hrubov si stanovila komunikačnú stratégiu vo vzťahu k Programu rozvoja obce nasledovným spôsobom a týmito stanovenými úlohami:

Obec Hrubov v rámci komunikácie zabezpečí nasledovné činností:

* pravidelná komunikácia s internými a externými pracovníkmi participujúcimi na realizácii cieľov PRO o postupe a realizácii aktivít navrhnutých v akčnom pláne
* prezentovanie  výsledkov procesu realizácie Programu rozvoja obce prostredníctvom web stránky. Uskutočňovanie brainstormingu pre získavanie  informácií, inšpirácií a nových možností.
* informovanie  o zrealizovaných projektoch prostredníctvom lokálnych médii s cieľom budovania  pozitívneho imidžu obce.

## Monitorovanie a hodnotenie

Hlavným cieľom monitorovania a hodnotenia Programu rozvoj a obce je získať komplexnú informáciu o tom, ako sa plnia opatrenia definované v Programe rozvoja obce. Obecný úrad zabezpečí spracovanie monitorovacej správy. Vstupnými údajmi pre monitorovanie sú údaje z plánovaných a dosiahnutých merateľných ukazovateľov u jednotlivých projektov/aktivít. Výstupom bude spracovaná monitorovacia správa, ktorá bude predložená obecnému zastupiteľstvu 1x ročne (hodnotenie a monitoring predošlého kalendárneho roka). Monitorovanie plnenia bude stálym procesom zameraným na pravidelné sledovanie zmien prostredníctvom navrhnutých ukazovateľov, ktoré sa vzťahujú na jednotlivé projekty.

Tabuľka 1 Plán hodnotenia a monitorovania

|  |  |
| --- | --- |
| **Typ hodnotenia** | **Dôvod vykonania/periodicita** |
| Monitorovanie a hodnotenie realizácie PRO ‐ každoročne | Každoročne v zmysle príslušných ustanovení zákona č. 539/2008 o podpore regionálneho rozvoja |
| Ad hoc hodnotenie celého PRO | Na konci realizácie PRO |
| Ad hoc mimoriadne hodnotenie | Pri viditeľnom odklone od stanovených cieľov |
| Ad hoc hodnotenie celého PRO alebo jeho častí | Na základe rozhodnutia poslancov, kontrolného orgánu obce a pod. |

*Zdroj: vlastné spracovanie*

**Hodnotenie** PRO Hrubov sa bude vykonávať na úrovni plnenia špecifických cieľov. Proces hodnotenia sa vykonáva na konci sledovaného obdobia v roku 2024. Podklady do hodnotenia PRO poskytnú spracovateľovi hodnotiacej správy okrem pracovníkov obecného úradu aj partneri/realizátori jednotlivých projektových zámerov.

## Akčný plán

Súčasťou realizačnej časti tohto strategického dokumentu je spracovaný Akčný plán podľa jednotlivých prioritných oblastí a obsahuje aktivity/zoznam investícií všetkých opatrení.

Tabuľka 2 Akčný plán

|  |  |  |  |
| --- | --- | --- | --- |
| **Priorita č. 1** | | **Infraštruktúra** | **Náklady v EUR** |
| **Opatrenie č. 1.1** | | **Budovanie a obnova základnej infraštruktúry** |  |
| **Aktivita** | 1.1.1 | Oprava a regulácia miestneho potoka | Podľa PD |
| 1.1.2 | Rekonštrukcia miestnych komunikácii v obci | Podľa PD |
| 1.1.3 | Vybudovanie chodníkov pri miestnych komunikáciách | Podľa PD |
| 1.1.4 | Vybudovanie obecného vodovodu | Zámer |
| 1.1.5 | Pravidelná údržba cintorína a Domu nádeje | 1000/rok |
| **Opatrenie č. 1.2** | | **Ochrana majetku obce a obyvateľov** |  |
| **Aktivita** | 1.2.1 | Vybudovanie kamerového systému (5 kamier) | 18 000 |
| 1.2.2 | Podpora aktivít a materiálno – technického vybavenia DHZ | 5000 |
| **Priorita č. 2** | | **Komunikácia s občanmi a služby pre nich** |  |
| **Opatrenie č. 2.1** | | **Služby verejnej správy a samospráva** |  |
| **Aktivita** | 2.1.1 | Elektronizácia služieb OcÚ (zavedenie E-govermentu) | Podľa PD |
| 2.1.2 | Aktualizácia webovej stránky obce, rozšírenie ponuky informácii podľa dopytu | 20/rok |
| 2.1.3 | Rekonštrukcia verejného rozhlasu | Podľa PD |
| 2.1.4 | Monitoring a aktualizácia Programu rozvoja obce |  |
| 2.1.5 | Aktualizácia VZN podľa požiadaviek a platnej legislatívy | 500/rok |
| **Opatrenie č. 2.2** | | **Poskytovanie komunitných a sociálnych služieb** |  |
| **Aktivita** | 2.2.1 | Zabezpečovanie prevádzky denného stacionára | Zámer |
| 2.2.2 | Zabezpečenie stravy pre starších spoluobčanov z denného stacionára | Zámer |
| 2.2.3 | Podpora aktivít a podujatí v dennom stacionári | 500/rok |
| 2.2.4 | Podpora aktivít na znižovanie nezamestnanosti (aktivačné práce, absolventská prax, atď.) | Zámer |
| **Priorita č. 3** | | **Životné prostredie** | **Náklady v EUR** |
| **Opatrenie č. 3.1** | | **Zveľaďovanie verejných priestranstiev** |  |
| **Aktivita** | 3.1.1 | Vybudovanie oddychovej zóny (altánky, lavičky, mobiliár) | 2000 |
| 3.1.2 | Zakúpenie techniky na údržbu verejných priestranstiev | 1000/rok |
| **Opatrenie č. 3.2** | | **Zefektívnenie odpadového hospodárstva** |  |
| **Aktivita** | 3.2.1 | Vybudovanie splaškovej kanalizácie | Podľa PD |
| 3.2.2 | Odstránenie divokých skládok | 1000/rok |
| 3.2.3 | Vybudovanie zberného dvora | Podľa PD |
| 3.2.4 | Zvýšenie množstva vyseparovaného odpadu – zvýšenie počtu kontajnerov, osveta v oblasti separovania odpadov | 1500/rok |
| **Priorita č. 4** | | **Šport** |  |
| **Opatrenie č. 4.1** | | **Obnova a výstavba športovísk a cyklotrás** |  |
| **Aktivita** | 4.1.1 | Vybudovanie multifunkčného ihriska so zázemím a amfiteátrom | 150 000 |
| 4.1.2 | Rekonštrukcia a modernizácia futbalového ihriska v obci Hrubov | 3100 |
| 4.1.3 | Vybudovanie cykloturistickej trasy cez Ohradzany do Ruskej Kajne | Zámer |
| 4.1.4 | Vybudovanie oddychového miesta pre turistov a cykloturistov v obci Hrubov | Podľa PD |
| **Opatrenie č. 4.2** | | **Organizovanie športových podujatí** |  |
| **Aktivita** | 4.2.1 | Podpora tradičných športových podujatí | 2000/rok |
| 4.2.2 | Podpora priateľského futbalového podujatia | 500 |
| **Priorita č. 5** | | **Školstvo a kultúra** | **Náklady v EUR** |
| **Opatrenie č. 5.1** | | **Skvalitnenie vzdelávania** |  |
| **Aktivita** | 5.1.1 | Rekonštrukcia budovy školy | 200000 |
| 5.1.2 | Zabezpečenie finančných zdrojov na činnosť predprimárneho vzdelávania a jedálne | 500/rok |
| 5.1.3 | Podporiť rôzne kultúrne, športové a spoločenské podujatia a aktivity ZŠ a MŠ | 500/rok |
| 5.1.4 | Modernizácia tried ZŠ a MŠ vrátane materiálno-technického vybavenia | 1000/rok |
| 5.1.5 | Zvyšovanie odbornej kvalifikácie pedagogických a nepedagogických zamestnancov | 1000/rok |
| **Opatrenie č. 5.1** | | **Zvýšenie kvality kultúrnych a spoločenských podujatí** |  |
| **Aktivita** | 5.2.1 | Organizácia pravidelných kultúrno spoločenských podujatí | 8500/rok |
| 5.2.2 | Rekonštrukcia oboch kultúrnych domov (zateplenie a fasáda) | Podľa PD |
| 5.2.3 | Podpora existujúcich a novovzniknutých spolkov, klubov a združení | 1000/rok |

# Finančná časť

Finančná časť PHSR obce obsahuje:

* finančný rámec pre realizáciu PHSR obce – uvedený v prílohe,
* model doplnkového financovania jednotlivých opatrení, aktivít (projektov).

Tabuľka 3 Model financovania

|  |  |  |  |  |  |
| --- | --- | --- | --- | --- | --- |
| **Priorita č. 1** | | **Infraštruktúra** | **Zdroj financovania** | **Doplnkový zdroj financovania** | **Časový harmonogram** |
| **Opatrenie č. 1.1** | | **Budovanie a obnova základnej infraštruktúry** |  |  |  |
| **Aktivita** | 1.1.1 | Oprava a regulácia miestneho potoka | SVP a.s. | OP KŽP | Zámer |
| 1.1.2 | Rekonštrukcia miestnych komunikácii v obci | Rozpočet obce | PRV | Zámer |
| 1.1.3 | Vybudovanie chodníkov pri miestnych komunikáciách | Rozpočet obce | PRV | 2018 |
| 1.1.4 | Vybudovanie obecného vodovodu | Rozpočet obce | OP KŽP, Environmentálny fond | Zámer |
| 1.1.5 | Pravidelná údržba cintorína a Domu nádeje | Rozpočet obce | IROP | Priebežne |
| **Opatrenie č. 1.2** | | **Ochrana majetku obce a obyvateľov** |  |  |  |
| **Aktivita** | 1.2.1 | Vybudovanie kamerového systému (5 kamier) | Rozpočet obce | PRV | 2017 |
| 1.2.2 | Podpora aktivít a materiálno – technického vybavenia DHZ | Rozpočet obce | MV SR | Priebežne |
| **Priorita č. 2** | | **Komunikácia s občanmi a služby pre nich** | **Zdroj financovania** | **Doplnkový zdroj financovania** | **Časový harmonogram** |
| **Opatrenie č. 2.1** | | **Služby verejnej správy a samospráva** |  |  |  |
| **Aktivita** | 2.1.1 | Elektronizácia služieb OcÚ (zavedenie E-govermentu) | Rozpočet obce | ZMOS, DCOM, OP EVS | Priebežne |
| 2.1.2 | Aktualizácia webovej stránky obce, rozšírenie ponuky informácii podľa dopytu | Rozpočet obce | OP EVS | Priebežne |
| 2.1.3 | Rekonštrukcia verejného rozhlasu | Rozpočet obce | IROP | Priebežne |
| 2.1.4 | Monitoring a aktualizácia Programu rozvoja obce | Rozpočet obce |  | Priebežne |
| 2.1.5 | Aktualizácia VZN podľa požiadaviek a platnej legislatívy | Rozpočet obce |  | Priebežne |
| **Opatrenie č. 2.2** | | **Poskytovanie komunitných a sociálnych služieb** |  |  |  |
| **Aktivita** | 2.2.1 | Zabezpečovanie prevádzky denného stacionára | n.o. ARIADNA | UPSVaR | Priebežne |
| 2.2.2 | Zabezpečenie stravy pre starších spoluobčanov z denného stacionára | n.o. ARIADNA | UPSVaR | Priebežne |
| 2.2.3 | Podpora aktivít a podujatí v dennom stacionári | Rozpočet obce | Partneri, sponzori, nadácie | Priebežne |
| 2.2.4 | Podpora aktivít na znižovanie nezamestnanosti (aktivačné práce, absolventská prax, atď.) | Rozpočet obce | UPSVaR | Priebežne |
| **Priorita č. 3** | | **Životné prostredie** | **Zdroj financovania** | **Doplnkový zdroj financovania** | **Časový harmonogram** |
| **Opatrenie č. 3.1** | | **Zveľaďovanie verejných priestranstiev** |  |  |  |
| **Aktivita** | 3.1.1 | Vybudovanie oddychovej zóny (altánky, lavičky, mobiliár) | Rozpočet obce | PRV | 2018 |
| 3.1.2 | Zakúpenie techniky na údržbu verejných priestranstiev | Rozpočet obce | PRV | Priebežne |
| **Opatrenie č. 3.2** | | **Zefektívnenie odpadového hospodárstva** |  |  |  |
| **Aktivita** | 3.2.1 | Vybudovanie splaškovej kanalizácie | Rozpočet obce | OP KŽP, Environmentálny fond | Zámer |
| 3.2.2 | Odstránenie divokých skládok | Rozpočet obce | Environmentálny fond | Priebežne |
| 3.2.3 | Vybudovanie zberného dvora | Rozpočet obce | OP KŽP | Zámer |
| 3.2.4 | Zvýšenie množstva vyseparovaného odpadu – zvýšenie počtu kontajnerov, osveta v oblasti separovania odpadov | OZV | OP KŽP | Priebežne |
| **Priorita č. 4** | | **Šport** | **Zdroj financovania** | **Doplnkový zdroj financovania** | **Časový harmonogram** |
| **Opatrenie č. 4.1** | | **Obnova a výstavba športovísk a cyklotrás** |  |  |  |
| **Aktivita** | 4.1.1 | Vybudovanie multifunkčného ihriska so zázemím a amfiteátrom | Rozpočet obce | PRV, UV SR, VÚC | 2017 |
| 4.1.2 | Rekonštrukcia a modernizácia futbalového ihriska v obci Hrubov | Rozpočet obce | PRV, UV SR, VÚC | 2017 |
| 4.1.3 | Vybudovanie cykloturistickej trasy cez Ohradzany do Ruskej Kajne | Rozpočet obce | VÚC, PL/SR | Zámer |
| 4.1.4 | Vybudovanie oddychového miesta pre turistov a cykloturistov v obci Hrubov | Rozpočet obce | MAS | Zámer |
| **Opatrenie č. 4.2** | | **Organizovanie športových podujatí** |  |  |  |
| **Aktivita** | 4.2.1 | Podpora tradičných športových podujatí | Rozpočet obce | Partneri, sponzori, VÚC | Priebežne |
| 4.2.2 | Podpora priateľského futbalového podujatia | Rozpočet obce | Partner, sponzori, VÚC, PL/SR, Nadácie, granty | Priebežne |
| **Priorita č. 5** | | **Školstvo a kultúra** | **Zdroj financovania** | **Doplnkový zdroj financovania** | **Časový harmonogram** |
| **Opatrenie č. 5.1** | | **Skvalitnenie vzdelávania** |  |  |  |
| **Aktivita** | 5.1.1 | Rekonštrukcia budovy školy | Rozpočet obce | OP KŽP | 2018 |
| 5.1.2 | Zabezpečenie finančných zdrojov na činnosť predprimárneho vzdelávania a jedálne | Rozpočet obce | MŠ VVaŠ SR, MK SR | 2017 |
| 5.1.3 | Podporiť rôzne kultúrne, športové a spoločenské podujatia a aktivity ZŠ a MŠ | Rozpočet obce | MŠ VVaŠ SR, MK SR | Priebežne |
| 5.1.4 | Modernizácia tried ZŠ a MŠ vrátane materiálno-technického vybavenia | Rozpočet obce | MŠ VVaŠ SR, MK SR | Priebežne |
| 5.1.5 | Zvyšovanie odbornej kvalifikácie pedagogických a nepedagogických zamestnancov | Rozpočet obce | MŠ VVaŠ SR | Pribežne |
| **Opatrenie č. 5.1** | | **Zvýšenie kvality kultúrnych a spoločenských podujatí** |  |  |  |
| **Aktivita** | 5.2.1 | Organizácia pravidelných kultúrno spoločenských podujatí | Rozpočet obce | VÚC, PL/SR, sponzori, partneri | Priebežne |
| 5.2.2 | Rekonštrukcia oboch kultúrnych domov (zateplenie a fasáda) | Rozpočet obce | OP KŽP, PRV | Zámer |
| 5.2.3 | Podpora existujúcich a novovzniknutých spolkov, klubov a združení | Rozpočet obce | Sponzori, partneri | Priebežne |

## Indikatívny finančný plán na celú realizáciu PHSR obce

Zákon č. 583/2004 Z. z. v znení neskorších predpisov o rozpočtových pravidlách územnej samosprávy jasne definuje príjmy rozpočtu obce, z ktorých si vie obec **financovať rozvojové projekty** v konkrétnej obci či meste.

Príjmy rozpočtu obce sú:

1. výnosy miestnych daní a poplatkov podľa osobitného predpisu,
2. nedaňové príjmy z vlastníctva a z prevodu vlastníctva majetku obce a z činnosti obce a jej rozpočtových organizácií podľa tohto alebo osobitného zákona,
3. výnosy z finančných prostriedkov obce,
4. sankcie za porušenie finančnej disciplíny uložené obcou,
5. dary a výnosy dobrovoľných zbierok v prospech obce,
6. podiely na daniach v správe štátu podľa osobitného predpisu,
7. dotácie zo štátneho rozpočtu na úhradu nákladov preneseného výkonu štátnej správy v súlade so zákonom o štátnom rozpočte na príslušný rozpočtový rok a dotácie zo štátnych fondov,
8. ďalšie dotácie zo štátneho rozpočtu v súlade so zákonom o štátnom rozpočte na príslušný rozpočtový rok,
9. účelové dotácie z rozpočtu vyššieho územného celku alebo z rozpočtu inej obce na realizáciu zmlúv podľa osobitných predpisov,
10. prostriedky z Európskej únie a iné prostriedky zo zahraničia poskytnuté na konkrétny účel,
11. iné príjmy ustanovené osobitnými predpismi.

Obec/mesto môže na plnenie svojich úloh použiť aj:

* 1. prostriedky mimorozpočtových peňažných fondov (ďalej len "peňažné fondy"),
  2. zisk z podnikateľskej činnosti,
  3. návratné zdroje financovania,
  4. združené prostriedky. (Národná rada SR, 2004)

Záver

Každý programový dokument dostáva svoj zmysel nie jeho vytvorením, ale v procese jeho realizácie. Prax a samotné napĺňanie cieľov, priorít a opatrení PHSR je skúškou kvality procesu programovania a jeho zmysluplnosti.

PHSR obce má niekoľko základných častí:

1. Analytická časť – je zameraná na audit územia v oblasti dostupných miestnych zdrojov (prírodných, ľudských, materiálnych, ekonomických, technických a pod.).
2. SWOT analýza – je zameraná na silné a slabé stránky obce, príležitosti a ohrozenia.
3. Strategická časť – je zameraná na ciele rozvoja obce.
4. Programová časť – je zameraná na doplnenie stratégii rozvoja, definuje priority a aktivity. Následne spracováva podmienky implementácie programu z hľadiska inštitucionálneho, organizačného, finančného, monitorovoacieho a časového.

Plán je otvorený dokument, ktorý by sa mal pravidelne písomne dopĺňať a aktualizovať, podľa vopred stanovených pravidiel, potrieb obyvateľov obce, jeho návštevníkov a potenciálnych investorov, s cieľom v maximálnej možnej miere zvýšiť životnú úroveň obyvateľov obce a uspokojiť ich potreby a požiadavky.

# Prílohy

## Vyhodnotenie dotazníkov

Na území obce Hrubov bol v období november 2015 vykonaný prieskum obyvateľstva dotazníkovou formou s nasledovným výstupom:

**Charakteristika respondenta:**

Prieskumu sa zúčastnilo 10 obyvateľov obce Hrubov, z toho 5 mužov a 5 žien.

|  |  |  |
| --- | --- | --- |
|  | **počet** | **percentá** |
| **muži** | 5 | 50% |
| **ženy** | 5 | 50% |

Respondenti boli rozdelený do skupín podľa veku do vekových kategórií do 18 rokov, od 19 do 30 rokov, od 31 do 60 rokov a nad 61 rokov. Z obce Hrubov boli do prieskumu zapojení: 1 obyvateľ do 18 rokov, 8 obyvateľov od 31 do 60 rokov a 1 obyvateľ nad 61 rokov.

|  |  |  |
| --- | --- | --- |
| **veková kategória** | **počet** | **percentá** |
| **do 18 rokov** | 1 | 10% |
| **od 31 do 60 rokov** | 8 | 80% |
| **nad 61 rokov** | 1 | 10% |

50% respondentov má dosiahnuté vyššie vzdelanie – pomaturitné, bakalárske, vysokoškolské. Z obyvateľov obce Hrubov, ktorí sa prieskumu zúčastnili 3 obyvatelia sú vyučení s maturitou alebo vysokoškolsky vzdelaní, 1 respondent má vyučenie bez maturity a 1 respondent má základné vzdelanie.

|  |  |  |
| --- | --- | --- |
| **Dosiahnuté vzdelanie** | **počet** | **percentá** |
| **Základné** | 1 | 10% |
| **Vyučenie bez maturity** | 1 | 10% |
| **Vyučenie s maturitou alebo úplné stredoškolské vzdelanie** | 3 | 30% |
| **Vyššie vzdelanie - pomaturitné, bakalárske, vysokoškolské** | 5 | 50% |

**Respondenti odpovedali na otázky:**

Čo vám život v obci najviac znepríjemňuje?

|  |  |  |
| --- | --- | --- |
|  | **počet** | **percentá** |
| **nedostatok kultúrnych, športových alebo spoločenských podujatí** | 5 | 50% |
| **zriedkavá autobusová doprava** | 3 | 30% |
| **chýbajúca zdravotná starostlivosť** | 3 | 30% |
| **čistota v obci** | 2 | 20% |
| **nie je nič, čo by mi život v obci znepríjemňovalo** | 2 | 20% |
| **chýbajúca oddychová zóna so zeleňou, lavičkami a ihriskom pre malé deti** | 2 | 20% |
| **nedostatok obchodov a služieb** | 2 | 20% |
| **medziľudské vzťahy** | 1 | 10% |
| **chýbajúca základná škola** | 1 | 10% |

Najviac opýtaných (5 obyvateľov - 50%) označilo za najväčšie znepríjemnenie života v obci: nedostatok kultúrnych, športových alebo spoločenských podujatí. 3 obyvateľom najviac znepríjemňuje život v obci zriedkavá autobusová doprava a chýbajúca zdravotná starostlivosť. Čistotu v obci, chýbajúcu oddychovú zónu so zeleňou, lavičkami a ihriskom pre malé deti a nedostatok obchodov a služieb označili 2 respondenti.

Podľa vášho názoru, aké možnosti trávenia voľného času by mládež uvítala?

|  |  |  |
| --- | --- | --- |
|  | **počet** | **percentá** |
| **ihrisko** | 8 | 80% |
| **verejná WiFi sieť (miestnosť pre obyvateľov obce s možnosťou internetového pripojenia)** | 5 | 50% |
| **kultúrne podujatia (koncerty, divadlo, tanec ...)** | 5 | 50% |
| **komunitné centrum pre rôzne tvorivé aktivity, ktoré by si mládež navrhovala** | 4 | 40% |
| **záujmové kluby** | 4 | 40% |
| **kúpalisko alebo krytá plaváreň** | 2 | 20% |
| **neviem** | 1 | 10% |

80% respondentov si myslí, že by mládež privítala medzi možnosťami trávenia voľného času ihrisko. 50% si myslí, že by mládež uvítala verejnú WiFi sieť (miestnosť pre obyvateľov obce s možnosťou internetového pripojenia) a tiež kultúrne podujatia (koncerty, divadlo, tanec, ... ). 4 respondenti (40%) označili komunitné centrum pre rôzne tvorivé aktivity a záujmové kluby. 2 opýtaní si myslia, že by mládež chcela kúpalisko alebo krytú plaváreň. Jeden respondent na túto otázku nevedel odpovedať.

Podľa vášho názoru, aké možnosti trávenia voľného času by dospelí obyvatelia uvítali?

|  |  |  |
| --- | --- | --- |
|  | **počet** | **percentá** |
| **spoločenské podujatia a zábavy** | 8 | 80% |
| **kultúrne akcie (koncerty, divadlo, tanec...)** | 7 | 70% |
| **športové podujatia** | 6 | 60% |
| **záujmové združenia, spolky** | 5 | 50% |
| **kúpalisko** | 2 | 20% |
| **verejná WiFi sieť (miestnosť pre obyvateľov obce s možnosťou internetového pripojenia)** | 1 | 10% |

Podľa 80% respondentov by dospelí privítali hlavne spoločenské podujatia a zábavy. Ďalej nasledujú (70%) kultúrne podujatia (koncerty, divadlo, tanec, ...), športové podujatia (60%), záujmové združenia a spolky (50%). 2 respondenti majú názor, že by dospelí privítali kúpalisko. A 1 respondent označil verejnú WiFi sieť za vítanú možnosť trávenia voľného času dospelých.

Ktoré z nedostatkov v obci by ste riešili najskôr?

|  |  |  |
| --- | --- | --- |
|  | **počet** | **percentá** |
| **zdravotnú starostlivosť** | 4 | 40% |
| **životné prostredie (narábanie s odpadom, divoké skládky, čistička odpadových vôd,...)** | 4 | 40% |
| **oddychové zóny** | 3 | 30% |
| **stav chodníkov a ciest** | 3 | 30% |
| **voľnočasové aktivity** | 3 | 30% |
| **osvetlenie** | 3 | 30% |
| **čistota v obci** | 2 | 20% |
| **sociálnu starostlivosť o odkázaných ľudí** | 2 | 20% |
| **úprava obecného parku** | 1 | 10% |
| **nedostatok obchodov a služieb** | 1 | 10% |
| **dostupnosť predškolských a školských zariadení** | 1 | 10% |
| **vytvorenie podmienok pre podnikanie** | 1 | 10% |

Za najakútnejšie nedostatok v obci 4 respondenti považujú zdravotnú starostlivosť a životné prostredie (narábanie s odpadom, divoké skládky, čistička odpadových vôd, ...). Traja respondenti by najskôr v obci riešili: oddychové zóny, stav chodníkov a ciest, voľnočasové aktivity a osvetlenie. Čistotu v obci a sociálnu starostlivosť o odkázaných ľudí by najskôr riešili 2 obyvatelia obce zapojený do prieskumu. A jedenkrát boli označené tieto možnosti: úprava obecného parku, nedostatok obchodov a služieb, dostupnosť predškolských a školských zariadení a vytvorenie podmienok pre podnikanie.

**Hodnotiace/bodovacie otázky:**

Ako sa vám v obci žije? Ohodnoťte hviezdičkou, pričom jedna hviezdička znamená nespokojnosť a sedem hviezdičiek maximálnu spokojnosť.

|  |  |
| --- | --- |
| **hodnotenie - počet hviezdičiek** | **počet odpovedí** |
| 1 | 0 |
| 2 | 1 |
| 3 | 0 |
| 4 | 1 |
| 5 | 4 |
| 6 | 3 |
| 7 | 1 |

Spokojnosť so životom v obci Hrubov hodnotili respondenti na bodovacej škále od 1 do 7 hviezdičiek. Najčastejšie (4 obyvatelia) obodovali spokojnosť 5 hviezdičkami. 6 bodov priradili životu v obci 3 respondenti. Maximálnu spokojnosť (7 hviezdičiek) označil len 1 z opýtaných. Jedenkrát bola spokojnosť so životom v obci ohodnotená 4 a 2 hviezdičkami.

Podľa vášho názoru, ako sa obec rozvíjala v posledných piatich rokoch? Ohodnoťte hviezdičkou, pričom jedna hviezdička znamená nedostatočne a päť hviezdičiek výborne.

|  |  |
| --- | --- |
| **hodnotenie - počet hviezdičiek** | **počet odpovedí** |
| 1 | 0 |
| 2 | 1 |
| 3 | 8 |
| 4 | 1 |
| 5 | 0 |

Rozvoj obce za posledných 5 rokov bol ohodnotený stredným bodovaním, keďže 80% respondentov dalo rozvoju obce 3 body z 5. Jedenkrát získal 2 a tiež 4 hviezdičky.

Je v obci dostatok možností pre voľnočasové aktivity detí a mládeže? Ohodnoťte hviezdičkou, pričom jedna hviezdička znamená nespokojnosť a päť hviezdičiek maximálnu spokojnosť.

|  |  |
| --- | --- |
| **hodnotenie - počet hviezdičiek** | **počet odpovedí** |
| 1 | 0 |
| 2 | 4 |
| 3 | 3 |
| 4 | 2 |
| 5 | 1 |

Podľa 4 respondentov je dostatočnosť možností pre voľnočasové aktivity detí a mládeže ohodnotených 2 hviezdičkami, čo znamená, že sa skôr prikláňajú k nespokojnosti. 3 respondenti označili 3 hviezdičky z 5 (čo je stredná spokojnosť). Štyrmi hviezdičkami sa blížili k maximálnej spokojnosti 2 respondenti. A jeden z opýtaných bol maximálne spokojný s množstvom možností voľnočasových aktivít.

Je v obci dostatok možností pre trávenie voľného času dospelých obyvateľov obce ako spoločenské akcie, kultúra, šport? Ohodnoťte hviezdičkou, pričom jedna hviezdička znamená nespokojnosť a päť hviezdičiek maximálnu spokojnosť.

|  |  |
| --- | --- |
| **hodnotenie - počet hviezdičiek** | **počet odpovedí** |
| 1 | 0 |
| 2 | 2 |
| 3 | 5 |
| 4 | 2 |
| 5 | 1 |

Čo sa týka možností pre voľnočasové aktivity dospelých, respondenti sa prikláňali k strednej spokojnosti. 50% respondentov označilo 3 hviezdičky a 2 respondenti sa priklonili 2 hviezdičkami skôr ku nespokojnosti a 2 respondenti sa 4 hviezdičkami priklonili k spokojnosti. Maximálnu spokojnosť označil jeden respondent.

Aká je úroveň starostlivosti o zeleň, ihriská, verejné priestranstvá v obci? Ohodnoťte hviezdičkou, pričom jedna hviezdička znamená nespokojnosť a päť hviezdičiek maximálnu spokojnosť.

|  |  |
| --- | --- |
| **hodnotenie - počet hviezdičiek** | **počet odpovedí** |
| 1 | 0 |
| 2 | 0 |
| 3 | 2 |
| 4 | 5 |
| 5 | 3 |

Obyvateľov, ktorí sa zapojili do dotazníkového prieskumu, sú spokojní s úrovňou starostlivosti o zeleň, ihriská a verejné priestranstvá v obci. Úroveň starostlivosti ohodnotili najčastejšie 4 hviezdičkami (50% respondentov) a až 30% respondentov označilo maximálnu spokojnosť.

**Otvorené otázky:**

Aké udalosti v obci za posledných päť rokov pokladáte za najvýznamnejšie? Stručne vymenujte. Ak neviete odpovedať prejdite k ďalšej otázke

* otvorenie stacionára
* 'najvýznamnejšie udalosti'!- obnovenie futbalového klubu, obnovenie kultúrnych tradícií - napr. stavanie mája, športové podujatia - stolnotenisový turnaj

Tu je priestor pre vaše ďalšie názory alebo návrhy na zlepšenie života v obci

* multifunkčné ihrisko v obci nie mimo obce !!!